寄題定州楊君園亭
作者：劉摯
朝代：宋

paragraphs: 隱不在山壑，名園抱南城。
梧竹有遠韻，泉石非世聲。
林花品莫數，野鳥馴不驚。
主人堂其間，對境心已清。
舉遺笑錄錄，放言獨冥冥。
新詩寫閑逸，其聲自和平。
吾嘗攻風俗，燕趙義而誠。
自古志慷慨，其人尚功名。
苟非勝絕地，烏可奪其行。
士于內與外，罕能權重輕。
主人不待識，定無俗世情。